Nahundis

Nahundis, Nahuntė – saulės dievas elamitų mitologijoje, aukščiausiasis žmonių teisėjas. Dievybės vardas nan-hunde reiškia „dienos kūrėjas“.Gwendolyn Leick (2002). A Dictionary of Ancient Near Eastern Mythology, p. 124. ISBN 9781134641024. Buvo tapatinamas su Mesopotamijos mitologijos saulės dievu Utu (Šamašu). Teigiama, kad laikytas ir prekybos dievu, atsakingu už kainas, matus bei svorius.W. Hinz. Reallexikon der Assyriologie. III, S. 546–547. 

Siejamas su vietiniu Avano regiono panteonu. Nahundžio epitetas – „didysis dievas“ (kaip ir keleto kitų elamitų dievybių). Nahundžio kultas sutinkamas visais Elamo istorijos tarpsniais. Nors pačių elamitų įrašuose Nahundis įvardijamas saulės dievybe, Mesopotamijos įrašuose jis laikomas mėnulio dievu.The Elamite Religion By: Françoise Vallat. Nuoroda tikrinta 2019-11-29.

XII a. pr. m. e. Elamą valdė karalius, šio dievo garbei pavadintas vardu Šutruk-Nahuntė.

 Šaltiniai 

Kategorija:Saulės dievybės
Kategorija:Elamitų mitologija